Diari Oficial de la Generalitat Valenciana


Sumari del DOGV 8447, del 19-12-2018 (2018/11317)

DECRET 225/2018, de 14 de desembre, del Consell, pel qual s'autoritza la implantació de nous ensenyaments universitaris oficials de grau i màster.
--------------------------------------------------------------------------------------------------------------------------------------------------

### Dades del document

Número de DOGV
:   8447

Data del DOGV
:   19-12-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/11604


Data del document
:   14-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 225/2018, de 14 de desembre, del Consell, pel qual s'autoritza la implantació de nous ensenyaments universitaris oficials de grau i màster. [2018/11337]  
Les universitats privades que figuren en els annexos I, II, III i IV d'aquest decret han sol·licitat autorització per a implantar ensenyaments universitaris oficials de grau i màster en el curs 2018-2019.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient la justificació per la universitat del compliment dels requisits exigits per la citada normativa, l'Agència Valenciana d'Avaluació i Prospectiva ha emés el preceptiu informe i el Consell Valencià d'Universitats i de Formació Superior ha sigut informat de la proposta d'implantació de l'ensenyament en la sessió de 27 de febrer de 2018. Així mateix, mitjançant una resolució del Consell d'Universitats s'ha verificat el pla d'estudis de l'ensenyament sol·licitat.  
  
Per això, vistos els articles 8 i 35.2 de la Llei orgànica 6/2001, de 21 de desembre, d'universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, el Consell, amb la deliberació prèvia, en la reunió de 14 de desembre de 2018  
  
  
DECRETE  
  
Primer  
S'autoritza a les universitats privades: Universitat Cardenal Herrera CEU, Universitat Catòlica de València Sant Vicent Màrtir, Universitat Europea de València i Universitat Internacional Valenciana, la implantació en el curs 2018-2019, dels ensenyaments universitaris oficials de grau i màster, per a un màxim de places de nou ingrés que figuren en els annexos I, II, III i IV d'aquest decret.  
  
Segon  
Aquestes autoritzacions es posaran en coneixement del Ministeri de Ciència, Innovació i Universitats, a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Tercer  
El seguiment dels plans d'estudis verificats pel Consell d'Universitats es realitzarà per l'Agència Valenciana d'Avaluació i Prospectiva al cap de dos anys de la seua implantació, excepte en el cas que aquest procés se solape amb la renovació d'acreditació d'aquest.  
  
Quart  
Abans del transcurs de sis, set o huit anys per als graus i quatre per als màsters, a comptar de la data de la seua verificació inicial o de la seua última acreditació, els títols hauran haver renovat la seua acreditació en els termes establits en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
Cinqué  
L'aplicació i el desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atés amb els mitjans personals i materials de les universitats.  
  
  
Sisé  
Aquest decret tindrà efectes l'endemà de ser publicat en el Diari Oficial de la Generalitat Valenciana.  
  
València, 14 de desembre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX I  
UNIVERSITAT CARDENAL HERRERA - CEU  
AUTORITZACIÓ D'IMPLANTACIÓ  
GRAU  
  
Títol  
Núm. places  
Centre  
  
Grau en Seguretat Pública i Privada  
40  
Facultat de Dret, Empreses i Ciències Polítiques  
  
  
  
ANNEX II  
UNIVERSITAT CATÒLICA DE VALÈNCIA SAN VICENTE MÀRTIR  
AUTORITZACIÓ D'IMPLANTACIÓ  
MÀSTER  
  
Títol  
Núm. places  
Centre  
  
Màster universitari en Biotecnologia Blava Aplicada a la Salut i Alimentació  
15  
Facultat de Veterinària i Ciències Experimentals  
  
  
  
ANNEX III  
UNIVERSITAT EUROPEA DE VALÈNCIA  
AUTORITZACIÓ D'IMPLANTACIÓ  
MÀSTER  
  
Títol  
Núm. places  
Centre  
  
Màster universitari en Gestió de Projectes / Project Management  
50  
Facultat de Ciències Socials  
  
  
Màster universitari en Gestió de Negocis Internacionals (online)  
90  
Universitat Europea de València  
  
Màster universitari en Organització i Direcció de Centres Docents (semi-presèncial)  
50  
Facultat de Ciències Socials  
  
  
  
ANNEX IV  
UNIVERSITAT INTERNACIONAL VALENCIANA  
AUTORITZACIÓ D'IMPLANTACIÓ  
MÀSTER  
  
Títol  
Núm. places  
Centre  
  
Màster universitari en Bioètica  
180  
Universitat Internacional Valenciana  
  
Màster universitari en Ensenyament d'Espanyol com a Llengua Estrangera  
180  
Universitat Internacional Valenciana  
  
Màster universitari en Neuropsicologia Clínica  
180  
Universitat Internacional Valenciana  
  
Màster universitari en Gestió Esportiva  
180  
Universitat Internacional Valenciana  
  
Màster universitari en Nutrició i Salut  
180  
Universitat Internacional  
Valenciana